מדיאיוול בייבס

מדיאיוול בייבס (באנגלית ארכאית: Mediæval Bæbes; "יפהפיות ימי-ביניימיות") הן אנסמבל נשים בריטי שנוסד ב-1996 ועוסק בעיקר במוזיקה אירופאית מסורתית. נכון לסוף 2010, הלהקה מכרה יותר מחצי מיליון אלבומים ברחבי העולם. האנסמבל הוקם על ידי הזמרת הבריטית קתרין בלייק והנגנת האמריקנית דורותי קרטר, שתיהן חובבות מוזיקה ימי-ביניימית. הרכבו הראשון מנה שתים עשרה חברות, שעסקו בשירת א קפלה של טקסטים עתיקים מהאיים הבריטיים – בוולשית, אנגלית וסקוטית עתיקות וגם בלטינית – ובהמשך של מנגינות מרחבי היבשת, כולל שירים בגאלית, אוקסיטנית ועוד. בתחילה הן מיעטו בליווי כלי נגינה או הקפידו על כך שיהיו מסורתיים, אך לבסוף שילבו גם מוזיקה אלקטרונית. חברות ההרכב התחלפו מזומנות, וכיום הוא כולל את בלייק, אמילי אוונדן מלפומני קרמנידו, סופי רמזי, קלייר אדמונדסון וג'וזפין רייבנהרט. עוד כעשרים משתתפות, כולל קרטר המנוחה שנפטרה ב-2003, עברו בו במהלך השנים. כמה מהן נטו לנאו-פגניזם, מרכיב שהשתקף לעיתים בעיבודים; כשהאנסמבל פנה לעסוק במוזיקה כנסייתית והוזמנו להופיע בקתדרלות, התעוררה מחאה מהקהל מחשש שיפגינו מיניות מוחצנת כפי שעשו בעבר ומההקשר האלילי. המארגנות הכחישו כוונות כאלה, והצהירו כי אף שחלקן היו נאו-פגניות אף אחת לא הייתה חברה בכת השטן. הלהקה זכתה להערכה מקרב חובבי הסוגה על החייאת העיסוק במוזיקה ימי-ביניימית, וב-2001 הוזמנו על ידי הספרייה הבריטית להשיק את הגרסה הסרוקה של ספר התפילות של שרבורן, כתב-יד עתיק מהמאה ה-15. בנוסף להופעות סביב העולם, הן השתתפו בהפקת פסקולים לסרטים ולסדרות טלוויזיה כמו "המלכה הבתולה" של הבי בי סי על חיי המלכה אליזבת הראשונה, ואמריקן פסיכו. ב-2007 הן זכו בפרס איבור נובלו לפסקול הטלוויזיה הטוב ביותר על תרומתן לסדרה של הבי בי סי. הן ערכו סבבי קונצרטים בבריטניה, ארצות הברית, קנדה, אירופה ואסיה, והופיעו בין היתר באלברט הול. כמו כן שיתפו פעולה עם להקת הרוק הקנדית דלריום. אלבומן הראשון, "הושיעי נא" (Salva Nos) מ-1998 היה הצלחה מיידית ומכר 80,000 עותקים. הבא, "שלוות העולם" (Worldes Blysse), הפך להישג המסחרי הגדול ביותר שלהן עם 250,000. נכון ל-2013 הן הוציאו שמונה אלבומים. 1997 Salva Nos 1998 Worldes Blysse 2000 Undrentide 2002 The Rose 2005 Mirabilis 2008 Illumination 2012 The Huntress 2013 Of Kings And Angels 1999 The Best Of The Mediæval Bæbes 2003 Mistletoe And Wine 2006 The Virgin Queen - Music From The Original Television Series 2012 Devotion מדיה וקבצים בנושא מדיאיוול בייבס בוויקישיתוף אתר האינטרנט הרשמי של מדיאיוול בייבס מדיאיוול בייבס, ברשת החברתית פייסבוק מדיאיוול בייבס, ברשת החברתית אקס (טוויטר) מדיאיוול בייבס, סרטונים בערוץ היוטיוב מדיאיוול בייבס, במסד הנתונים הקולנועיים IMDb (באנגלית) מדיאיוול בייבס, באתר Last.fm (באנגלית) מדיאיוול בייבס, באתר AllMusic (באנגלית) מדיאיוול בייבס, באתר MusicBrainz (באנגלית) מדיאיוול בייבס, באתר דיזר מדיאיוול בייבס, באתר Discogs (באנגלית) מדיאיוול בייבס, באתר Songkick (באנגלית) מדיאיוול בייבס, באתר Genius מדיאיוול בייבס, באתר בנדקמפ ערוץ יו-טיוב רשמי באתר חברת התקליטים Prurient Plainsong, הניו יורק טיימס, 10 במאי 1998. British Library unveils hi-tech medieval manuscript, הגרדיאן, 26 ביוני 2001. Mediaeval Baebes to tour England's cathedrals amid unease over their 'sexy' image, האינדפנדנט, 6 באוקטובר 2013. Mediaeval Baebes play Metropolitan Cathedral.(News). ליברפול דיילי פוסט, 29 בנובמבר 2010. WITCH BABE!; Karen Casts a Pop Power Spell, גלאזגו סנדיי מייל. 9 באוגוסט 1998. What's On: Now it's the Mediaeval Mums Baeby love! בירמינגהם איוונינג מייל, 21 באפריל 2000.